Nordjyllands Politi måtte onsdag have alkometret frem flere gange. Seks gange viste det en promille over det tilladte. Læs her om de enkelte episoder fra politiets døgnrapport : Patruljen standsede den 060515 kl. ca. 1640 en knallertkører på Jerupstien i Aalborg Øst. Det viste sig, at knallertkøreren havde indtaget så meget alkohol, at den tilladte promillegrænse var oversteget. Derudover var knallertkøreren frakendt sin førerret, knallerten var ikke forsikret, ligesom stelnummeret på knallerten var rustet væk. Patruljen observerede den 060515 kl. ca. 1510 en bilist, der tankede sin bil ved City Syd i Skalborg. Patruljen tog kontakt til bilisten - og en alkometertest viste, at promillegrænsen var overskredet. Bilisten blev herefter anholdt til blodprøveudtagning. Patruljen standsede den 060515 kl. ca. 045 en knallert på Søndre Bygade i Sejlflod. Det viste sig, at knallertkøreren havde en promille på over 1,54. Knallertkøreren blev herefter anholdt til blodprøveudtagning. Patruljen anholdt den 060515 kl. ca. 1930 en bilist på Brøttrupvej i Ranum. Bilisten var synligt beruset og blev anholdt til blodprøveudtagning. Bilisten havde tidligere på dagen været involveret i et færdselsuheld, hvor han havde fået inddraget sin førerret p.g.a. spirituspåvirkethed. Patruljen anholdt den 060515 kl. ca. 1620 en knallertkører på Smedegårsvej i Aalborg Øst. Knallertkøreren havde indtaget så meget, at den tilladte promillegrænse var oversteget. Knallertkøreren blev herefter anholdt til blodprøveudtagning. Patruljen standsede den 060515 kl. ca. 1645 en knallertkører på Vedstedvej i Aalborg. Knallertkøreren havde indtaget så meget, at den tilladte promillegrænse var oversteget. Knallertkøreren blev herefter anholdt til blodprøveudtagning.

Referat:
Onsdagen bød på flere tilfælde af spirituspåvirkede trafikanter, skriver Nordjyllands Politi i sin døgnrapport.